Maribor, 13. 12. 2018

**Z A P I S S R E Č A N J A**

zaslužnih profesorjev UM,

ki je potekalo, v torek, 11. 12. 2018, na rektoratu UM

Prisotni: izred. prof. Lučka Lorber, prof. dr. Janja Hojnik, prof. dr. Zdravko Kačič, zasl. prof. dr. Jože Gričar, zasl. prof. dr. Peter Glavič, prof. dr. Damijan Mumel, zasl. prof. dr. Dali Đonlagić, zasl. prof. dr. Valter Doleček, zasl. prof. dr. Mihael Drofenik, zasl. prof. dr. Karel Jezernik, zasl. prof. dr. Božidar Hribernik, zasl. prof. dr. Elko Borko, zasl. prof. dr. Jože Flašker, zasl. prof. dr. Adi Šostar, zasl. prof. dr. Alojz Krimžan, zasl. prof. dr. Šime Ivanjko, zasl. prof. dr. Borut Belec, zasl. prof. dr. Joso Vukman, zasl. prof. ddr. Matjaž Mulej, Joanna Bertoncelj, Lidija Novak, Alenka Ribič, Jože Furman, Vanja Borovac

Srečanje zaslužnih profesorjev Univerze v Mariboru je bilo organizirano z namenom, da se jih povabi k aktivnemu sodelovanju pri univerzitetnih aktivnostih in predstavi iniciativa zaslužnega profesorja Jožeta Gričarja, da se ustanovi katedra zaslužnih profesorjev na Univerzi v Mariboru.

Zbrane pozdravita prorektorici **izred. prof. dr. Lučka Lorber** in **prof. dr. Janja Hojnik**, ki poudarita pomen vključevanja generacij 55 + v delo. Rektor Univerze v Mariboru **prof. dr. Zdravko Kačič**, pa je predvsem povzel uspehe Univerze v Mariboru v zadnjem obdobju s poudarkom na uvrstitve na pomembnejše lestvice kakovosti univerz, kljub temu, da država še vedno namenja za visoko šolstvo le 38 odstotkov denarja v primerjavi z evropskimi državami.

**Zasl. prof. dr. Jože Gričar** je povedal, da gre pri vključevanju generacij 55 + za večjo zgodbo, kot izgleda na prvi pogled. Aktivno staranje spodbujajo tako evropski dokumenti kot domači. Uveljavlja se izraz **srebrna ekonomija** z**a** vključevanje generacij 55 + v gospodarstvo, izobraževanje in podobno. V državah EU se pojavljajo tudi že **ministrstva za starejše,** da bi se starejši lažje vključevali v delo.

Med zanimivi termini na tem področju se pojavlja tudi izraz **odrasli otroci 55 + ,** ki se soočajo s pomočjo staršem, ki zaidejo v obdobje, ko vse bolj potrebujejo njihovo pomoč. **Zasl. prof. dr. Jože Gričar** je omenil nekaj srečanj, ki se bodo za vključevanjem starejših v delo, zgodila v začetku prihodnjega leta. V aprilu 2019 bo v Škofji Loki srečanje za pripravo vodnika z naslovi institucij, ki se ukvarjajo s skrbjo za starejše na različne načine. Kasneje, v maju 2019, pa bo Evropsko srečanje v Atenah.

**Zasl. prof. dr. Peter Glavič** je razmišljal predvsem o umeščanju organizacijske oblike za vključevanje upokojenih zaslužnih profesorjev na univerzi. Njegov predlog, da bi bila to katedra za zaslužne profesorje, ki bi imela sedež in prostor na rektoratu, so potrdili vsi prisotni zaslužni profesorji. V naslednjih korakih je potrebno pripraviti vizijo in poslanstvo katedre, vodenje katedre, program dela in financiranja, ki je možno v okviru EU programa COST. Izvoliti je potrebno svet katedre, ki bi organiziral prvo skupščino zaslužnih profesorjev UM.

**Prof. dr. Damijan Mumel**, ki vodi komisijo za Kakovost življenja na je opozoril na nekaj segmentov od skrbi za kakovostno življenje v obdobju 55 + do izdelkov za pomoč starejšim ljudem in vključevanja starejših v delo.

**Prof. dr. Janja Hojnik je** zagotovila, da bo proučila pravne možnosti v okviru katerih je mogoče organizirati katedro zaslužnih profesorjev do prihodnje seje.

**Prof. dr. Lučka Lorber** je povzela nekaj sklepov srečanja zaslužnih profesorjev:

* Na pobudo zaslužnih profesorjev in s strinjanjem rektorja prof. dr. Zdravka Kačiča se pristopi k vzpostavitvi katedre zaslužnih profesorjev na Univerzi v Mariboru.
* Konstitutivna seja bo organizirana v januarju ali februarju 2019.
* Način konstituiranja bo vodil zasl. prof. dr. Peter Glavič, ki bo sodeloval s prof. dr. Janjo Hojnik, prorektorico za kakovost, kadre in pravne zadeve Univerze v Mariboru, pri pripravi vzpostavitve nove organizacijske enote.
* Predlog bo vključeval tudi možnosti večjega vključevanja zasluženih profesorjev v pedagoški in raziskovalni proces.
* Koordinacijo delovanja zaslužnih profesorjev bo z novim letom s strani rektorata opravljala Vanja Borovac Jurečko.

**Zasl. prof. dr. Šime Ivanjko** je ob koncu predlagal, da bi ob 60. obletnici ustanovitve različnih programov članic UM zbrali spomine, ki jih še imajo profesorji, ki so delovali v tem obdobju.

Zapisala: Vanja Borovac Jurečko izred. prof. dr. Lučka Lorber

prof. dr. Janja Hojnik